اتیوپی نین سوما‌لی ده ایالتینده اوردونون ایالته گیره رک حکومت بینا‌لارینی اله کئچیرمه سی سونراسی یئرلی حکومت طرفدارلاری اعتراض باشلاتدی.
بؤلگه‌دکی گؤرگو شاهیدلرین‌دن الده ائدیلن معلوماتا گؤره، یئرلی حکومت و فدرال حکومت آراسیندا یاشانان آنلاشیلمازلیق سونراسی دونن آخشام ساعات‌لاریندا تانک‌لار و نیظامی واسطه‌لر همراه لیغیندا گلن یوزلرله عسگر، ایالتین پایتختی جیجیغانین کریتیک بؤلگه‌لرینه قونوشلاندی.
سوما‌لی دولت باشقانی عبدی محمد عمرین طرفدارلاری، عسگرلرین دولت رهبرلیگینی اله کئچیرمک مقصدیله دوشوندوک‌لری  اوچون سحر ساعاتلاریندا اعتراض ائتمه‌یه باشلادی‌لار.
ایالتده اینترنت و الکتریک خط‌لری کسیلرکن، حیرص‌لی گؤستریچیلرین کوچه‌لرده آتش یان‌دیرا‌راق بعضی مولک‌لره ضرر وئردیگی ایفاده ائدیلدی.
حکومت‌دن ساکین‌لر حاقیندا هئچ بیر رسمی بیانات اولمادیغی حالدا، ایالتین موستقیل‌لیک اوچون پارلامنت توپلاماق قرارینا گلدیک‌دن سونرا حادثه باش وئریب.
ادعا‌لارا گؤره، سوما‌لی ایالتی باشقانی عمر، فدرال حکومتین ایستعفا طلبینی رد ائتدی و اتیوپی آنایاساسی‌نین 39-جی ماده‌سی‌نین تانیدیغی حاق گره یی ایالت مجلیسینی ییغا‌راق، اؤلکه‌دن آیریلما قراری آلماق ایسته‌دی.
اوزون مدت‌دیر یاشانان اورومیا-سوما‌لی اتنیک چاتیشماسینا قاریشدیغی ایره‌لی سورولن و تنقیدلره معروض قالان عمر حکومتی‌نین، آیریجا بؤلگه‌ده یاخین زاماندا چیخاریلا‌جاق اولان نفت و طبیعی گازین گلیرلری موضوعسوندا فدرال حکومتله راضی‌لاشا بیلمه دیگی ایفاده ائدیلیر.
